โรงเรียนคำแสนวิทยาสรรค์

โรงเรียนคำแสนวิทยาสรรค์  (Khamsaen Wittayasan School; อักษรย่อ: ค.ว. — KW) เป็นโรงเรียนมัธยมศึกษาขนาดใหญ่ในจังหวัดหนองบัวลำภู เปิดสอนในระดับชั้นมัธยมศึกษาตอนต้นและมัธยมศึกษาตอนปลายแบบสหศึกษาประจำอำเภอนากลาง จังหวัดหนองบัวลำภู และเป็นโรงเรียนมาตรฐานสากล (World Class Standard School) ในจังหวัดหนองบัวลำภู สังกัดสำนักงานเขตพื้นที่การศึกษามัธยมศึกษาเลย หนองบัวลำภู (เขต 19 เดิม) เครือข่ายพัฒนาคุณภาพการศึกษา สหวิทยาเขตวังแสนสุวรรณ สำนักงานคณะกรรมการการศึกษาขั้นพื้นฐาน กระทรวงศึกษาธิการ

**ประวัติ**
โรงเรียนคำแสนวิทยาสรรค์ เป็นโรงเรียนมัธยมศึกษาประจำอำเภอนากลาง  จังหวัดหนองบัวลำภู  เปิดสอนในปี พ.ศ. 2515 (17  พฤษภาคม  2515) การจัดตั้งโรงเรียนดำเนินการโดยนายเยื้อน ศรีศักดิ์ นายอำเภอนากลาง นายโชติ อินทรชาติ ศึกษาธิการอำเภอนากลางและนายนคร รัชชูวงศ์ ครูวิชาการอำเภอ ได้ดำเนินการขอจัดตั้งโรงเรียน ซึ่งเป็นความต้องการของประชาชนและการขยายโรงเรียนมัธยมศึกษาตามนโยบายของกรมสามัญศึกษา กระทรวงศึกษาธิการ จนได้เปิดทำการสอนในปี พ.ศ. 2515  (17  พฤษภาคม  2515) มีนักเรียนชั้นมัธยมศึกษาปีที่ 1 (ม.ศ.1)  จำนวน  2  ห้องเรียน นักเรียน 90  คน  โดยอาศัยศาลาการเปรียญวัดหนองบัวคำแสนเป็นที่เรียน สำหรับชื่อโรงเรียนนั้นได้ชื่อว่า โรงเรียนคำแสนวิทยาสรรค์  ไม่มีชื่อ "นากลาง" เนื่องจากในขณะนั้น นายอำเภอนากลางมีนโยบายที่เปลี่ยนชื่อจากนากลางเป็นหนองบัวคำแสน เพื่อเป็นการแก้เคล็ดที่ว่า นากลางเป็นดินแดนผู้ก่อการร้าย ทางการอนุมัติให้ใช้ชื่อโรงเรียนว่า โรงเรียนคำแสนวิทยาสรรค์ อักษรย่อว่า ค.ว.ในระยะเปิดใหม่ปีการศึกษา  2515  กรมสามัญศึกษาได้จัดสรรอัตราครูให้ยังไม่เพียงพอ จึงได้รับความช่วยเหลือจากทางอำเภออนุมัติให้ยืมครูจากองค์การบริหารส่วนจังหวัด มาช่วย 2 ท่าน คือ  นายล้วน เหล็กกล้า  และนายเรือง ใจปิติ ส่วนครูสังกัดกรมสามัญศึกษาคนแรกของโรงเรียน คือ นางสาวรัตนาภรณ์ แสนสิทธิ์  และในปีการศึกษา  2547  สำนักงานคณะกรรมการการศึกษาขั้นพื้นฐาน ได้แต่งตั้ง  นายสนิท  วงศ์แสงตา  ผู้อำนวยการโรงเรียนโนนสังวิทยาคาร  อำเภอโนนสัง จังหวัดหนองบัวลำภู มาดำรงตำแหน่งผู้อำนวยการโรงเรียนคำแสนวิทยาสรรค์และโรงเรียนเปิดสอนตั้งแต่ระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 เป็นโรงเรียนสหศึกษา จัดเป็นโรงเรียนขนาดใหญ่ ในปีการศึกษา 2548 มีจำนวนห้องเรียน 45 ห้องเรียน และนักเรียน 1,764 คน 
ตั้งแต่ปีการศึกษา 2553 เป็นต้นมา สำนักงานคณะกรรมการการศึกษาขั้นพื้นฐาน ได้แต่งตั้ง ว่าที่พันตรี ดร.ประดิษฐ์  ศรีหริ่ง ผู้อำนวยการโรงเรียนสุวรรณคูหาพิทยาสรรค์  จังหวัดหนองบัวลำภู  มาดำรงตำแหน่งผู้อำนวยการโรงเรียนคำแสนวิทยาสรรค์ คนที่ 12  จนถึงปี 2560 และปัจจุบันโรงเรียนเปิดสอนตั้งแต่ระดับชั้นมัธยมศึกษาปีที่  1  ถึงระดับชั้นมัธยมศึกษาปีที่  6  เป็นโรงเรียนสหศึกษา  จัดเป็นโรงเรียนขนาดใหญ่ ในปีการศึกษา 2560 มีจำนวนห้องเรียน 66 ห้องเรียน และมีจำนวนนักเรียน 2,311 คน โรงเรียนคำแสนวิทยาสรรค์ได้จัดการเรียนการสอนตามหลักสูตรโรงเรียนมาตรฐานสากล (World Class Standard School) 
ปีการศึกษา 2561 เป็น สำนักงานคณะกรรมการการศึกษาขั้นพื้นฐาน ได้แต่งตั้ง ดร.สุขเกษม พาพินิจ ผู้อำนวยการโรงเรียนนาวังศึกษาวิช จังหวัดหนองบัวลำภู  มาดำรงตำแหน่งผู้อำนวยการโรงเรียนคำแสนวิทยาสรรค์ คนที่ 13
ปัจจุบัน โรงเรียนคำแสนวิทยาสรรค์ มีอาคารเรียน 5 อาคาร อาคารปฏิบัติการ 2 หลัง อาคารชั่วคราว 1 หลัง หอประชุมใหญ่ชั้นเดียว 1 หลัง มีนักเรียนทั้งสิ้น 2,316 คน บุคลากรทั้งสิ้น 121 คน ภายใต้การนำของท่านผู้อำนวยการ ดร.ธารา พิลาแสง

**ข้อมูลทั่วไป**
ปีการศึกษา 2564  โรงเรียนคำแสนวิทยาสรรค์ อำเภอนากลาง จังหวัดหนองบัวลำภู สังกัดสำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ กำหนดแผนการจัดชั้นเรียน  ระดับชั้นมัธยมศึกษาตอนต้น และระดับชั้นมัธยมศึกษาตอนปลาย 13:13:13/11:11:11  รวม 72 ห้องเรียน  มีครูและบุคลากรทางการศึกษารวม 121 คน  นักเรียน 2,250 คน มีอาคารเรียนถาวร 5 หลัง  อาคารประกอบ 1 หลัง อาคารชั่วคราว 1 หลัง สถานภาพสำคัญที่หน่วยงานต้นสังกัด คือ กระทรวงศึกษาธิการและสำนักงานคณะกรรมการการศึกษาขั้นพื้นฐาน (สพฐ.)  กำหนดภารกิจ ให้ดำเนินการอย่างมีมาตรฐานคุณภาพตามหลักโรงเรียนมาตรฐานสากล (World Class Standard School : WCSS) และโรงเรียนศูนย์การเรียนรู้ตามหลักปรัชญาของเศรษฐกิจพอเพียง

**อาณาเขต**
 พื้นที่  56 ไร่ 3 งาน 71 ตารางวา 
** ทิศเหนือ ติดกับไร่เกษตรกรรม
** ทิศตะวันออก ติดกับไทยประกันชีวิต สาขานากลาง
** ทิศตะวันตก ติดกับวัดบูรพาราม
** ทิศใต้ ติดถนนอุดรธานี-เมืองเลย (ทางหลวงหมายเลข 210) ตรงข้ามกับโรงเรียนบ้านกกค้อกกโพธิ์

**สถานที่ภายในโรงเรียน**
โรงเรียนคำแสนวิทยาสรรค์มีอาคารเรียน 5 อาคาร และอาคารอื่นๆ ดังนี้ - หอประชุมคำแสนวิทยาสรรค์- อาคาร 1 ตำนานแสดดำ- อาคาร 2 เลิศล้ำความดี- อาคาร 3 เทคโนโลยีก้าวไกล- อาคาร 4 คำแสนตระหง่าน- อาคาร 5- อาคารหมวดทัศนศิลป์- โรงอาหาร- โดม 40 ปี คำแสนรวมใจ- โดมจอดรถจักรยานยนต์- ร้านสวัสดิการ- ปรัมพิธี- สนามเทนนิส- สนามฟุตบอล- ลานกิจกรรม

**หลักสูตรที่เปิดสอน**
โรงเรียนคำแสนวิทยาสรรค์ จัดหลักสูตรการศึกษาขั้นพื้นฐาน โดยมีกลุ่มสาระการเรียนรู้ต่างๆ รวม 8 กลุ่ม คือ- กลุ่มสาระการเรียนรู้ภาษาไทย- กลุ่มสาระการเรียนรู้ภาษาต่างประเทศ- กลุ่มสาระการเรียนรู้คณิตศาสตร์- กลุ่มสาระการเรียนรู้วิทยาศาสตร์- กลุ่มสาระการเรียนรู้สังคมศึกษา ศาสนา และวัฒนธรรม- กลุ่มสาระการเรียนรู้พลศึกษาและสุขศึกษา- กลุ่มสาระการเรียนรู้ศิลปะ- กลุ่มสาระการเรียนรู้การงานอาชีพและเทคโนโลยี

**ชั้นมัธยมศึกษาตอนต้น**
สายชั้นละ 13 ห้อง- ห้องเรียนพิเศษ 1 ห้อง- แผนการเรียนทั่วไป 12 ห้อง

**ชั้นมัธยมศึกษาตอนปลาย**
สายชั้นละ 11 ห้อง- โครงการห้องเรียนพิเศษวิทยาศาสตร์ คณิตศาสตร์ (Science-Math Program-SM) 1 ห้อง- ห้องเรียนวิทยาศาสตร์ คณิตศาสตร์ 7 ห้อง- ห้องเรียนภาษา คณิตศาสตร์ 2 ห้อง- ห้องเรียนภาษา เทคโนโลยี 1 ห้อง

**แผนการเรียนพิเศษของโรงเรียนคำแสนวิทยาสรรค์ **
 โครงการห้องเรียนพิเศษวิทยาศาสตร์ คณิตศาสตร์ (Science-Math Program-SM) เฉพาะระดับมัธยมศึกษาตอนปลาย

**กิจกรรมโรงเรียน**

**กีฬาสี คำแสนเกมส์**
โรงเรียนคำแสนวิทยาสรรค์ จะมีการจัดการแข่งขันกีฬาภายในหรือกีฬาสีในช่วงต้นเดือนพฤษจิกายนของทุกปี ปีละ 3 วัน โดยแบ่งคณะสีทั้งหมด 4 คณะสีคือ - สีแดง|#FF66CC คณะสีแดง - สีม่วง|#FF0033 คณะสีม่วง - สีเขียว|#6600CC คณะเขียว- สีน้ำเงินหรือสีฟ้า|#008B00 คณะสีน้ำเงินหรือสีฟ้า
โดยมีเป้าหมายคือ ให้นักเรียนเป็นผู้ที่มีสุขภาพร่างการแข็งแรงตามที่กระทรวงศึกษาธิการกำหนดให้มีการจัดกิจกรรมกีฬาภายใน ซึ่งในปีปัจจุบันได้จัดเป็นครั้งที่ 15

**คำแสนแมททัวร์นาเมนต์**
โรงเรียนคำแสนวิทยาสรรค์ เป็นโรงเรียนที่มีชื่อเสียงอย่างมากในการแข่งขันเกมกระดานทางวิชาการ โดยเฉพาะเอแมท ทางโรงเรียนคำแสนวิทยาสรรค์จึงได้จัดกิจกรรม คำแสนแมททัวร์นาเมนต์ขึ้นเพื่อให้นักเรียนได้แสดงความสามารถและเพื่อเป็นการคัดเลือกตัวแทนไปแข่งด้วย โดยในแต่ละปี โรงเรียนคำแสนวิทยาสรรค์สามารถสร้างนักเรียนที่มีความโดดเด่นทางด้านเกมกระดานทางวิชาการมาก โดยเฉพะครอสเวิร์ด ซึ่งสามารถคว้ารางวัลระดับชาติและเป็นตัวแทนประเทศประเทศไปแข่งขันที่ประเทศฝรั่งเศสมาแล้วและสามารถคว้ารางวัลมาได้ด้วย

**รายนามผู้บริหารสถานศึกษา**

**เกียรติประวัติ**
# ได้รับรางวัลชนะเลิศการประกวดชมรมทูบีนัมเบอร์วันประเภทดีเด่นระดับประเทศ
# โรงเรียนได้รับการเลือกให้เป็น โรงเรียนมาตรฐานสากล (World Class Standard School)
# โรงเรียนได้รับรางวัลชนะเลิศด้านสถานศึกษาดีเด่น
# ได้รับเลือกให้เป็น โรงเรียนดีใกล้บ้าน
# ผลประเมินคุณภาพภายนอก รอบสามของสถานศึกษาระดับการศึกษาขั้นพื้นฐาน (ประเภททั่วไป)  ได้รับการรับรองคุณภาพ ในระดับ ดี
# ศูนย์พัฒนาการเรียนรู้ภาษาอังกฤษ (ERIC) จังหวัดหนองบัวลำภู แห่งที่ 2 (อำเภอนากลาง อำเภอนาวัง และอำเภอสุวรรณคูหา)

**อ้างอิง**

**แหล่งข้อมูลอื่น**
 เว็บไซต์หลักโรงเรียนคำแสนวิทยาสรรค์ date=2018-10-03 - เว็บไซต์สำนักงานเขตพื้นที่การศึกษามัธยมศึกษาเขต 19 สพฐ date=2021-06-20 - แฟนเพจในเฟซบุ๊ก 
คำแสนวิทยาสรรค์
คำแสนวิทยาสรรค์
คำแสนวิทยาสรรค์
คำแสนวิทยาสรรค์
คำแสนวิทยาสรรค์
หมวดหมู่:สิ่งก่อสร้างในอำเภอนากลาง